CELEX: 22005D0141
Language: hu
Date: 2005-02-08 00:00:00
Title: 2005/141/EK: Az AKCS-EK Vámegyüttműködési Bizottság 1/2005/ határozata (2005. február 8.) a Zöld-foki-szigetek különleges helyzetének figyelembevételével a férfiinggyártás tekintetében (HR 62.05 vámtarifaszám) a „származó termék” fogalmától való eltérésről

19.2.2005   
            
            
               HU
            
            
               Az Európai Unió Hivatalos Lapja
            
            
               L 48/43
            
         
      AZ AKCS-EK VÁMEGYÜTTMŰKÖDÉSI BIZOTTSÁG 1/2005/ HATÁROZATA
   
   (2005. február 8.)
   a Zöld-foki-szigetek különleges helyzetének figyelembevételével a férfiinggyártás tekintetében (HR 62.05 vámtarifaszám) a „származó termék” fogalmától való eltérésről
   (2005/141/EK)
   AZ AKCS-EK VÁMEGYÜTTMŰKÖDÉSI BIZOTTSÁG,
   tekintettel a Cotonou-ban 2000. június 23-án aláírt AKCS-EK partnerségi megállapodásra és különösen annak V. melléklete 1. jegyzőkönyve 38. cikkére,
   mivel:
   
               (1)
            
            
               Az említett jegyzőkönyv 38. cikkének (1) bekezdése úgy rendelkezik, hogy a származási szabályoktól el szabad térni, amennyiben azt egy már meglévő iparág fejlődése vagy új iparág létesítése indokolja.
            
         
               (2)
            
            
               2004. szeptember 30-án az AKCS-országok a Zöld-foki-szigetek kormánya nevében kérelmet nyújtottak be a jegyzőkönyvben szereplő származási szabálytól való eltérésre az ebben az országban gyártott férfiingek tekintetében, melyeknek mennyisége 2004-ben 140 000 darab, és fokozatosan növekszik 2008-ban 180 000 darabra.
            
         
               (3)
            
            
               A kért eltérés a 38. cikk (1)–(5) bekezdése alapján indokolt; a Zöld-foki-szigetek a férfiinggyártás során a kumulációs rendelkezések értelmében nem tud elegendő mennyiségű, a Közösségből, a tengerentúli országokból és területekről (TOT) vagy más AKCS-országból származó megfelelő anyagot felhasználni. A Zöld-foki-szigetek a legkevésbé fejlett, szigetország jellegű AKCS-országok közé tartozik, és az eltérés várhatóan kedvező gazdasági és társadalmi hatással jár különösen a Zöld-foki szigetek foglalkoztatottságára nézve.
            
         
               (4)
            
            
               Tekintettel a tervezett behozatali mennyiségekre az eltérés nem károsítaná súlyosan a meglévő közösségi iparágat, feltéve, hogy betartásra kerülnek a mennyiségre, felügyeletre és időtartamra vonatkozó bizonyos feltételek.
            
         
               (5)
            
            
               Az eltérés azonban a kért időtartamokra nem adható meg. Az AKCS-országok kérelmének beadási időpontja miatt az AKCS-EK Vámegyüttműködési Bizottság 2005. január 1. előtt nem fogadhat el határozatot. Továbbá 2008. január 1-jéig az AKCS országokkal új kereskedelmi rendszereknek kell életbe lépniük. Következésképpen a jelenlegi rendszer szerint engedélyezett eltérés nem lesz érvényes 2007. december 31. után, mivel az eltérés jogi kerete már nem fog létezni. A fenti okok miatt az eltérés érvényességét a 2005 januárjától 2007 végéig tartó 3 évre kell korlátozni.
            
         
               (6)
            
            
               Tehát a 38. cikk értelmében a Zöld-foki-szigeteknek 2005-ben 160 000 darab, 2006-ban 170 000 darab és 2007-ben 180 000 darab férfiingre engedélyezhető eltérés,
            
         A KÖVETKEZŐKÉPPEN HATÁROZOTT:
   1. cikk
   Az AKCS-EK partnerségi megállapodás V. melléklete 1. jegyzőkönyvének II. mellékletében foglalt lista különleges rendelkezéseitől való eltéréssel a HR 62.05 vámtarifaszáma alá tartozó, a Zöld-foki-szigeteken gyártott, nem származó anyagból készült férfiingek az e határozatban foglaltakkal összhangban zöld-foki-szigeteki eredetűnek tekintendők.
   2. cikk
   Az 1. cikkben előírt eltérés azokra a határozat mellékletében szereplő termékekre és mennyiségekre vonatkozik, melyeket 2005. január 1. és 2007. december 31. között importálnak a Zöld-foki-szigetekről a Közösségbe.
   3. cikk
   A mellékletben meghatározott mennyiségeket a Bizottság kezeli, amely meghoz a hatékony kezelés érdekében tanácsosnak ítélt minden igazgatási intézkedést. A vámkontingensek kezeléséről szóló 2454/93/EGK rendelet (1) 308a., 308b. és 308c. cikke értelemszerűen vonatkozik a mellékletben szereplő mennyiségek kezelésére.
   4. cikk
   A Zöld-foki-szigetek vámhatóságai megteszik a szükséges lépéseket az 1. cikkben említett termékek kivitelének mennyiségi ellenőrzésére. E célból az e határozat alapján általuk kibocsátott minden bizonyítványon szerepel az arra való utalás. A Zöld-foki-szigetek illetékes hatóságai háromhavonta kimutatást küldenek a Bizottságnak arról, hogy milyen mennyiségekről állítottak ki EUR.1 szállítási bizonyítványokat e határozat alapján, és közlik a bizonyítványok sorszámát.
   5. cikk
   Az e határozat értelmében kiállított EUR.1 szállítási bizonyítványok 7. rovatában az alábbi jelzések egyike szerepel:
   
               —
            
            
               „Derogation – Decision No 1/2005”;
            
         
               —
            
            
               „Derrogação – Decisão n.o 1/2005”.
            
         6. cikk
   Az AKCS-országok, a tagállamok és az Európai Közösség a maga részéről megteszi a határozat végrehajtásához szükséges intézkedéseket.
   7. cikk
   Ez a határozat az elfogadása napján lép hatályba.
   Ez a határozat 2005. január 1-jétől alkalmazandó.
   
      Kelt Brüsszelben, 2005. február 8-án.
      
         
            az AKCS-EK Vámegyüttműködési Bizottság részéről
         
         
            a közös elnök
         
         Robert VERRUE
         
         Isabelle BASSONG
         
      
   
   
      (1)  HL L 253., 1993.10.11., 1. o. A legutóbb a 2286/2003/EK rendelettel (HL L 343., 2003.12.31., 1. o.) módosított rendelet.
   
      MELLÉKLET
      
                  Tételszám
               
               
                  HR vámtarifaszám
               
               
                  Árumegnevezés
               
               
                  Időtartam
               
               
                  Mennyiség
                  (darab)
               
            
                  09.1670
               
               
                  62.05
               
               
                  Férfiing
               
               
                  2005.01.01–2005.12.31.
               
               
                  160 000
               
            
                  2006.01.01–2006.12.31.
               
               
                  170 000
               
            
                  2007.01.01.–2007.12.31.
               
               
                  180 000